Komuniké

	Vláda Slovenskej republiky vzala na vedomie Informáciu o priebežných výsledkoch rokovania delegácií vlády SR a MR o realizácii rozsudku Medzinárodného súdneho dvora v Haagu z 25. septembra 1997 vo veci Sústavy vodných diel Gabčíkovo-Nagymaros.

	Od poslednej Informácie z júna 2001 nastal pozitívny pokrok v rokovaní vytvorením dvoch odborných pracovných skupín – právnej a technickej. Úlohou pracovných skupín je spoločná príprava právnych a technických otázok, ktoré treba spoločne doriešiť na úrovni právnej a technickej v zmysle Rozsudku MSD. Názory strán sú zatiaľ značne rozdielne.